b'\n_START_ARTICLE_\nAsarias Autio\n_START_PARAGRAPH_\nAsarias Autio (1874 \xe2\x80\x93 1920) oli suomalainen Keuruun Liesj\xc3\xa4rvelt\xc3\xa4 kotosin ollut mets\xc3\xa4ty\xc3\xb6mies ja maastohiiht\xc3\xa4j\xc3\xa4._NEWLINE_Autio voitti 1899 Vaasassa 15 kilometrin hiihdon ja vuonna 1901 h\xc3\xa4n voitti Oulun hiihtojen 30 kilometri\xc3\xa4 enn\xc3\xa4tysajalla 1.46.15. Vuonna 1901 Autio edusti my\xc3\xb6s Suomea Tukholmassa pidetyiss\xc3\xa4 pohjoismaisissa hiihtokisoissa sijoittuen 60 kilometrin matkalla toiseksi. Autio muutti Yhdysvaltoihin 1902 ja siell\xc3\xa4 h\xc3\xa4net julistettiin "maailmanmestariksi" h\xc3\xa4nen voitettuaan Elyss\xc3\xa4 Minnesotan osavaltiossa pidetyiss\xc3\xa4 murtomaahiihtokilpailuissa 10 kilometrin matkan._NEWLINE_My\xc3\xb6s Aution veljet Herman ja Valde olivat kilpailuissa menestyneit\xc3\xa4 murtomaahiiht\xc3\xa4ji\xc3\xa4.'